Komisijos ataskaita Europos Parlamentui ir Tarybai dėl 2000 M. birželio 6 D. Europos parlamento ir Tarybos direktyvos 2000/30/EB dėl bendrijoje važinėjančių komercinių transporto priemonių techninio patikrinimo keliuose taikymo valstybėse narėse /* KOM/2007/0270 galutinis */





[pic] | EUROPOS BENDRIJŲ KOMISIJA | Briuselis, 23.5.2007 KOM(2007) 270 galutinis KOMISIJOS ATASKAITA EUROPOS PARLAMENTUI IR TARYBAI DĖL 2000 M. BIRŽELIO 6 D. EUROPOS PARLAMENTO IR TARYBOS DIREKTYVOS 2000/30/EB DĖL BENDRIJOJE VAŽINĖJANČIŲ KOMERCINIŲ TRANSPORTO PRIEMONIŲ TECHNINIO PATIKRINIMO KELIUOSE TAIKYMO VALSTYBĖSE NARĖSE TURINYS 1. ĮŽANGA 3 2. DIREKTYVA 2000/30/EB 4 3. VALSTYBIŲ NARIŲ PERDUOTI DUOMENYS 4 4. PAŽEIDIMŲ POBŪDIS 5 5. STATISTINIAI DUOMENYS 6 6. NUOBAUDŲ POBŪDIS 14 7. IŠVADOS 14 1. ĮŽANGA Siekiant saugaus eismo keliuose, aplinkos apsaugos ir sąžiningos konkurencijos, Europos teisėje nustatytos tam tikros priemonės, skirtos užtikrinti, kad Europos keliais važinėjančios komercinės transporto priemonės būtų geros techninės būklės: - pagal taisykles, kurių laikantis leidžiama užsiimti profesine veikla, reikalaujama, kad vežėjai turėtų užtektinai finansinių išteklių tinkamai transporto priemonių techninei būklei užtikrinti (Direktyva 96/26/EB[1]); - valstybėse narėse periodiškai, laikantis nustatytų intervalų ir pagal minimalų Europos lygmeniu nustatytą dažnumą, atliekama jų teritorijose registruotų transporto priemonių techninės būklės patikrinimas (Direktyva 96/96/EB[2]); - šioje ataskaitoje aptariami techninės būklės patikrinimai keliuose, skirti užtikrinti, kad komercinės transporto priemonės būtų eksploatuojamos tik tada, kai dėl nuolat užtikrinamos techninės priežiūros išlaikomas jų eksploatacinis tinkamumas (Direktyva 2000/30/EB[3]). Direktyvoje 2000/30/EB valstybės narės įpareigojamos priimti įstatymus ir kitus teisės aktus, kuriais, jiems įsigaliojus iki 2002 m. rugpjūčio 10 d., įgyvendinama ši direktyva. Direktyvos 2000/30/EB 6 straipsnyje numatyta, kad valstybės narės praneša Komisijai sukauptus ankstesnių dvejų metų duomenis apie patikrintų komercinių transporto priemonių, klasifikuojamų pagal septynias direktyvoje apibrėžtas kategorijas ir pagal registracijos šalį, skaičių, patikrintus dalykus ir rastus trūkumus. Direktyvoje išvardyti dvylika dalykų, kurie gali būti tikrinami, jei techninės būklės patikrinimas atliekamas kelyje. Patikrinimų protokoluose turi būti nurodyti reikalavimų neatitinkantys dalykai ir galimas lakinas rimtų trūkumų turinčių transporto priemonių naudojimo nutraukimas. Direktyvos 11 straipsnyje numatyta, kad Komisija, remdamasi valstybių narių perduota informacija, pateikia Tarybai ataskaitą apie šios direktyvos taikymą kartu su santrauka apie pasiektus rezultatus. Ši Komisijos ataskaita – pirmoji ataskaita apie Direktyvos 2000/30/EB taikymą valstybėse narėse; ji apima 2003–2004 m. laikotarpį. Valstybių narių sukaupti šio laikotarpio duomenys turėjo būti perduoti Komisijai ne vėliau kaip iki 2005 m. kovo 31 d. Iki šios datos, informaciją apie kelyje atliekamus techninės būklės patikrinimus pateikė tik trys valstybės narės. Siekdama susidaryti kiek įmanoma išsamų padėties šioje srityje vaizdą ir gauti daugiausiai statistinių duomenų, Komisija nuo 2005 m. kovo mėn. pabaigos, daug kartų siuntė priminimus. 2005 m. pabaigoje informaciją apie Direktyvos 2000/30/EB įgyvendinimą buvo perdavusios devynios valstybės narės. Po paskutiniojo, 2006 m. balandžio mėn. pradžioje išsiųsto priminimo, 2006 m. birželio mėn. pabaigoje informaciją perdavusių valstybių narių buvo septyniolika. Komisija mano, kad šios septyniolikos valstybių narių atsakymais pagrįstos ataskaitos pakanka pirmajai išsamiai analizei atlikti ir todėl sugaištas laikas, kurio prireikė informacijai sukaupti, yra pateisinamas. 2. DIREKTYVA 2000/30/EB Iš dalies pakeistoje Direktyvoje 2000/30/EB[4] nustatomos tam tikros Bendrijos teritorijoje eksploatuojamų komercinių transporto priemonių techninės būklės patikrinimų keliuose sąlygos. Techninės būklės patikrinimas keliuose – valdžios institucijų ar joms pavaldžių įstaigų valstybinės reikšmės keliuose netikėtai ir iš anksto nepranešus atliekamas techninio pobūdžio valstybės narės teritorijoje eksploatuojamos komercinės transporto priemonės patikrinimas. Techninės būklės patikrinimai keliuose turi būti atliekami laikantis nediskriminavimo pagal vairuotojo pilietybę, komercinės transporto priemonės registracijos šalį ar eksploatavimo pradžios datą, principo, ir atsižvelgiant į poreikį kiek įmanoma daugiau sumažinti vairuotojų ir vežėjų patiriamas sąnaudas ir gaišatį. Kelyje tikrintintinoms komercinėms transporto priemonėms atrinkti gali būti pritaikytas „tikslinis metodas“, ypatingą dėmesį skiriant identifikuoti transporto priemonėms, kurių prasta techninė priežiūra labiausiai tikėtina. Jei dėl transporto priemonės būklės gali kilti tokį pavojus eismo saugai ir dėl to išsamesnė patikra yra pagrįsta, ją galima atlikti šalia esančiame techninio aptarnavimo centre. Rimtų trūkumų turinčios transporto priemonės eksploatavimas, jei kelia rimtą pavojų kelių eismo saugai, gali būti laikinai nutrauktas tol, kol aptikti gedimai bus pašalinti. 3. VALSTYBIŲ NARIŲ PERDUOTI DUOMENYS Toliau pateikiama informacija apie valstybių 2003–2004 m. duomenų perdavimą Komisijai : Duomenis perdavusios valstybės narės | Belgija, Čekija1, Danija, Vokietija, Estija, Graikija, Italija, Latvija, Liuksemburgas, Vengrija, Malta, Nyderlandai, Austrija, Slovėnija, Slovakija, Suomija, Švedija, Jungtinė Karalystė | Duomenų neperdavusios valstybės narės | Ispanija, Prancūzija, Airija, Kipras, Lietuva2, Lenkija, Portugalija | 1 Naudoti netinkami duomenys 2 Taikoma nukrypti leidžianti nuostata 4. PAŽEIDIMŲ POBŪDIS Tikrintini dalykai, apie kuriuos valstybės narės praneša kartu su perduodamais duomenimis, susiję bent jau su šiais direktyvos I priede nurodyto atskiro techninės būklės patikrinimo keliuose ataskaitos pavyzdžio 10 punkte išvardytais aspektais: 1. stabdžių sistema ir detalės; 2. išmetamųjų dujų šalinimo sistema; 3. dūmų drumstumas (dyzelinio variklio atveju); 4. išmetamosios dujos [benzinas, gamtinės dujos arba suskystintos naftos dujos (SND)]; 5. vairo mechanizmo trauklės; 6. žibintai, šviesos ir signalo įtaisai; 7. ratai ir (arba) padangos; 8. pakaba (matomi trūkumai); 9. važiuoklė (matomi trūkumai); 10. tachografas (įrenginys); 11. greičio ribotuvas (įrenginys); 12. degalų ir (arba) tepalo nutekėjimo požymiai. 5. STATISTINIAI DUOMENYS Bendrieji duomenys Patikrintos transporto priemonės. Europos Sąjungoje registruotų ir patikrintų transporto priemonių skaičius 2003–2004 m. įvairiose valstybėse narėse labai skiriasi (žr. toliau pateikiamą 1 lentelę). 1 lentelė : valstybės narės klasifikuotos mažėjančia techninės būklės patikrinimų keliuose skaičiaus tvarka Deklaruojanti valstybė narė | ES registruotų patikrintų transporto priemonių skaičius | Kelių eismas 2003-2004 m.2 (mln. tr.priemonių*km) | Patikrintų transporto priemonių ir srauto santykis(x100) | Iš viso | Iš kurių autobusai | Vokietija | 1 826 219 | 78 873 | 1 379 363 | 132 | Vengrija | 670 225 | 65 891 | d.n. | d.n. | Jungtinė Karalystė | 221 875 | 34 255 | 988 933 | 22 | Belgija1 | 104 621 | 6 211 | 187 634 | 56 | Austrija | 53 942 | 4 814 | 160 708 | 34 | Švedija | 41 903 | 2 310 | 148 459 | 28 | Suomija | 7 804 | 21 | 100 680 | 8 | Slovakija | 4 853 | 20 | d.n. | d.n. | Italija | 2 633 | 1 082 | d.n. | d.n. | Nyderlandai | 1 730 | 1 | 269 980 | 1 | Estija | 1 705 | 144 | d.n. | d.n. | Danija | 1 485 | 13 | 95 880 | 2 | Slovėnija | 1 313 | 182 | 29 625 | 4 | Lietuva | 458 | 0 | d.n. | d.n. | Graikija | 306 | d.n. | d.n. | d.n. | Malta | 137 | 13 | d.n. | d.n. | Liuksemburgas | 40 | 2 | d.n. | d.n. | 1 Belgijoje dažnai atliekami patikrinimai keliuose, bet ne visi jie skirti techninės būklės patikrinimui, kaip paaiškinta toliau. 2 Šaltinis: OECD Tarptautinio kelių eismo ir įvykių juose duomenų bazė. d.n.: duomenų nėra. Kelyje atliekamų techninės būklės patikrinimų skaičius proporcingas kelių eismo apimtims kiekvienoje valstybėje narėje, išskyrus Nyderlandus, kuriems pagal kelių eismo apimtis tenka 3-oji ar 4-oji vieta (duomenų apie Vengrijos kelių eismą nėra). Be Nyderlandų, Suomijoje, Danijoje ir Slovėnijoje taip pat atliekami techninės būklės patikrinimai keliuose, bet pagal eismo apimtis šiose šalyse, jų atliekama santykinai mažai. Iš šešių, daugiausiai patikrinimų keliuose atliekančių, valstybių narių patikrinimų keliuose intensyvumo ir eismo srauto santykis yra nuo 1 iki 6. Iš visų kiekvienoje valstybėje narėje visų patikrintų transporto priemonių autobusams tenkanti dalis dažniausiai yra maža. Patikrintų autobusų dalis neviršija 10 % visų patikrintų transporto priemonių, išskyrus Slovėnijoje (11,4 %), Jungtinėje Karalystėje (15,4 %) ir Italijoje (37,6 %). Latvijoje, Nyderlanduose, Suomijoje, Slovakijoje ir Danijoje autobusai sudaro 1 % visų patikrintų transporto priemonių. Patikrintų transporto priemonių registravimo vieta. Valstybėje narėje registruotų transporto priemonių ir bendro techninės būklės patikrinimų kelyje metu patikrintų transporto priemonių skaičiaus santykis įvairiose valstybėse narėse labai skiriasi (žr. toliau pateikiamą 2 lentelę). Šešiose iš keturiolikos valstybių narių, kurių registracijos duomenys žinomi, patikrinama daugiau nei 80 % jų teritorijoje registruotų transporto priemonių. Trūksta bendrųjų statistinių duomenų, kad būtų galima šiuos duomenis palyginti su eismo apimtimi kiekvienoje valstybėje narėje pagal transporto priemonių registravimo šalį. 2 lentelė : patikrintų transporto priemonių registracijos šalis Deklaruojanti valstybė narė | Valstybėje narėje registruotos tr. priemonės | ES registruotos tr. priemonės | Ne ES registruotos tr. priemonės | Iš viso | Valstybėje narėje registrutos transporto priemonės % | Belgija | 54 356 | 50 265 | 7 358 | 111 979 | 48,54% | Danija | 1 398 | 87 | 7 | 1 492 | 93,70% | Vokietija | 1 414 943 | 411 276 | 226 046 | 2 052 265 | 68,95% | Estija | 1 235 | 470 | d.n. | d.n. | d.n. | Graikija | 299 | 7 | 286 | 592 | 50,51% | Italija | 2 337 | 296 | 247 | 2 880 | 81,15% | Latvija | 349 | 109 | 99 | 557 | 62,66% | Liuksemburgas | 14 | 26 | 0 | 40 | 35,00% | Vengrija | 653 041 | 17 184 | d.n. | d.n. | d.n. | Malta | 137 | 0 | 0 | 137 | 100,00% | Nyderlandai | 1 607 | 123 | 6 | 1 736 | 92,57% | Austrija | 35 319 | 18 623 | 11 701 | 65 643 | 53,80% | Slovėnija | 1 140 | 173 | 285 | 1 598 | 71,34% | Slovakija | 3 972 | 881 | 85 | 4 938 | 80,44% | Suomija | 6 993 | 811 | 2 234 | 10 038 | 69,67% | Švedija | 34 702 | 7 201 | 1 016 | 42 919 | 80,85% | Jungtinė Karalystė | 211 822 | 10 053 | d.n. | d.n. | d.n. | Reikalavimų neatitinkančios transporto priemonės. Iš valstybių narių Komisijai perduotų duomenų sprendžiama, kad transporto priemonių, laikomų neatitinkančiomis Direktyvos 2000/30/EB reikalavimų ir visų Europos Sąjungoje registruotų patikrintų transporto priemonių santykis įvairiose valstybėse narėse labai skiriasi, pradedant Danija, kurioje jis yra 72,1 % ir baigiant Belgija, kurioje jis yra tik 2,6 %. 3 lentelė : reikalavimų neatitinkančių transporto priemonių ir visų patikrintų transporto priemonių santykis Deklaruojanti valstybė narė | ES registruotos transporto priemonės (įskaitant deklaruojančias valstybes nares) | Deklaruojančiose valstybėse narėse registruotos transporto priemonės | Patikrinta transporto priemonių | Reikalavimų neatitinkančių transporto priemonių % | Patikrinta transporto priemonių | Reikalavimų neatitinkančių transporto priemonių % | Danija | 1 485 | 72,1 % | 1 398 | 73,0 % | Malta | 137 | 65,0 % | 137 | 65,0 % | Švedija | 41 903 | 46,9 % | 34 702 | 47,6 % | Jungtinė Karalystė | 221 875 | 36,9 % | 211 822 | 35,5 % | Estija | 1 705 | 11,9 % | 1 235 | d.n. | Slovėnija | 1 313 | 11,0 % | 1 140 | 9,8 % | Vengrija | 670 225 | 10,4 % | 653 041 | 10,6 % | Vokietija | 1 826 219 | 10,3 % | 1 414 943 | 10,1 % | Liuksemburgas | 40 | 10,0 % | 14 | d.n. | Latvija | 458 | 8,5 % | 349 | 10,6 % | Belgija | 104 621 | 2,6 % | 54 356 | 4,9 % | Austrija | 53 942 | d.n. | 35 319 | d.n. | Suomija | 7 804 | d.n. | 6 993 | d.n. | Slovakija | 4 853 | d.n. | 3 972 | d.n. | Italija | 2 633 | d.n. | 2 337 | d.n. | Nyderlandai | 1 730 | d.n. | 1 607 | d.n. | Graikija | 306 | d.n. | 299 | d.n. | d.n.: duomenų nėra. Iš šių skirtumų galima spręsti apie kiekvienos valstybės narės techninės būklės patikrinimams kelyje teikiamą reikšmę kitų, keliuose atliekamų, patikrinimų atžvilgiu ir apie tai, kokia reikšmė teikiama kitiems kelių transporto aspektams. Pavyzdžiui, Belgijos pateikta ataskaita apima ne vien tik techninės būklės patikrinimus kelyje, bet ir kelyje atliekamų patikrinimų visumą: ataskaitoje dažniausiai išskiriami pagal socialinės teisės aktus vykdomi patikrinimai, nestandartinių krovinių vežimai, pavojingų krovinių vežimai, krovininių transporto priemonių apmokestinimas už naudojimąsi infrastruktūra ( Euro-vignette ) ir t. t.. Techninės būklės patikrinimai kelyje dažniausiai nėra specialiai identifikuojami ir išsamūs duomenys apie juos nepateikiami. Iš vienuolikos valstybių narių, pateikusių duomenis apie reikalavimų neatitinkančių transporto priemonių skaičių ir bendrą patikrintų Europos Sąjungoje registruotų transporto priemonių skaičių, šešios nustatė nuo 8,5 % iki 11,9 % pažeidimų (žr.3 lentelę). Daug reikalavimų neatitinkančių transporto priemonių yra Danijoje (72,1%), Maltoje (65,0%), Švedijoje (46,9%) ir Jungtinėje Karalystėje (36,9%). Danijoje ir Maltoje tikrinama santykinai nedaug transporto priemonių, o iš Švedijos ir Jungtinės Karalystės perduotų statistinių duomenų apie techninės būklės patikrinimus keliuose matoma, kad patikrinamas transporto priemonių skaičius yra didelis – atitinkamai 41 903 ir 221 875 patikrintų, Europos Sąjungoje registruotų transporto priemonių. Iš visų patikrintų transporto priemonių santykinai didelė reikalavimų neatitinkančiomis laikomomis transporto priemonių dalis galėtų būti šių dviejų valstybių narių ypatingo dėmesio, skiriamo transporto priemonių techninės būklės patikrinimui keliuose, pasekmė. Pavyzdžiui, Jungtinė Karalystė išreikšdama susirūpinimą tuo, kad transporto priemonių sustabdymas, kai atliekami techninės būklės patikrinimai kelyje, gali sukelti rimtų ekonominių pasekmių tada, kai visuotinai taikoma bendro valdymo sistemos gamybos strategija „Tiksliai laiku“, taiko metodą, pagrįstą veiklos vykdytojų keliamo pavojaus analize, kuris grindžiamas ankstesnės veiklos rezultatų parametrais. Valstybių narių duomenys. Kiekvienos valstybės narės duomenys apie kitose valstybėse narėse registruotų transporto priemonių techninės būklės patikrinimus keliuose, kai jie turimi, dažniausiai apima tik nedidelį transporto priemonių skaičių ir iš duomenų statistinę vertę turinčių išvadų apie vidutinę transporto priemonių, eksploatuojamų ne jų registravimo šalyje, fizinę būklę daryti negalima. Išvados, kurios galėtų būti padarytos atsižvelgiant į tam tikrus nacionaliniu lygiu pateiktus duomenis, iš tikrųjų atrodo neatitinkančiomis naujausiųjų ir išsamių tyrimų[5], iš kurių sprendžiama, kad transporto priemonės, važinėjančios ne jų registravimo valstybėje, yra blogesnės techninės būklės. Vengrija , Švedija ir Jungtinė Karalystė perduoda kiekvienos registracijos valstybės narės statistinius duomenis apie santykinai didelį transporto priemonių skaičių. Vengrijoje (žr. toliau pateikiamą 4 lentelę) kiekvienos registravimo valstybės narės reikalavimų neatitinkančių ir patikrintų transporto priemonių santykis dažniausiai neviršija atitinkamo Vengrijoje registruotų transporto priemonių santykio (10,6 %). Visgi ne Vengrijoje registruotų (17 184) ES transporto priemonių patikrinimų skaičius, palyginti su Vengrijos valdžios institucijų nurodomu techninės būklės patikrinimų keliuose bendru skaičiumi (670 225), yra nedidelis. 4 lentelė : Vengrijos patikrintos transporto priemonės Registravimo valstybė | Patikrintos transporto priemonės | Reikalavimų neatitinkančios transporto priemonės | Reikalavimų neatitinkančių ir patikrintų transporto priemonių santykis | Belgija | 34 | 0 | 0,0 % | Čekija | 1 272 | 13 | 1,0 % | Danija | 167 | 0 | 0,0 % | Vokietija | 634 | 4 | 0,6 % | Estija | 317 | 7 | 2,2 % | Graikija | 27 | 1 | 3,7 % | Ispanija | 41 | 0 | 0 % | Prancūzija | 13 | 0 | 0 % | Airija | 0 | n.a. | n.a. | Italija | 162 | 5 | 3,1 % | Kipras | 0 | n.a. | n.a. | Latvija | 246 | 6 | 2,4 % | Lietuva | 225 | 4 | 1,8 % | Liuksemburgas | 31 | 0 | 0 % | Vengrija | 653 041 | 69 438 | 10,6 % | Malta | 0 | n.a. | n.a. | Nyderlandai | 1 202 | 7 | 0,6 % | Austrija | 122 | 0 | 0,0 % | Lenkija | 2 010 | 13 | 0,6 % | Portugalija | 36 | 0 | 0,0 % | Slovėnija | 4 565 | 13 | 0,3 % | Slovakija | 5 979 | 25 | 0,4 % | Suomija | 21 | 0 | 0,0 % | Švedija | 79 | 0 | 0,0 % | Jungtinė Karalystė | 1 | 0 | 0,0 % | Iš viso ES | 670 225 | 69 536 | 10,4 % | n.a.: netaikoma. Švedijoje (žr. 5 lentelę) reikalavimų neatitinkančių ir patikrintų transporto priemonių santykis kiekvienoje valstybėje narėje skiriasi: nuo 24,2 % Austrijoje registruotų transporto priemonių atveju (95 patikrintos transporto priemonės) iki 91,7 % Airijos atveju (12 patikrintų transporto priemonių). Švedijoje registruotų transporto priemonių santykis sudaro 47,6 %. Tačiau kiekvienos registracijos valstybės narės duomenys dažniausiai apima nedidelį patikrintų transporto priemonių skaičių ir iš duomenų statistinę vertę turinčių išvadų daryti negalima. Reikėtų pažymėti, kad esant santykinai dideliam patikrintų transporto priemonių skaičiui, daug transporto priemonių, kurias Švedijos valdžios institucijos laiko neatitinkančiomis reikalavimų, registruotų Lenkijoje, Latvijoje, Estijoje ir Lietuvoje. 5 lentelė : Švedijos patikrintos transporto priemonės Registracijos valstybė | Patikrintos transporto priemonės | Reikalavimų neatitinkančios transporto priemonės | Reikalavimų neatitinkančių ir patikrintų transporto priemonių santykis | Belgija | 94 | 48 | 51,1 % | Čekija | 55 | 17 | 30,9 % | Danija | 1 536 | 536 | 34,9 % | Vokietija | 587 | 208 | 35,4 % | Estija | 285 | 159 | 55,8 % | Graikija | 6 | 2 | 33,3 % | Ispanija | 50 | 22 | 44,0 % | Prancūzija | 26 | 7 | 26,9 % | Airija | 12 | 11 | 91,7 | Italija | 28 | 15 | 53,6 % | Kipras | 0 | n.a. | n.a. | Latvija | 186 | 106 | 57,0 % | Lietuva | 373 | 203 | 54,4 % | Liuksemburgas | 1 | 0 | 0,0 % | Vengrija | 34 | 14 | 41,2 % | Malta | 0 | n.a. | n.a. | Nyderlandai | 558 | 230 | 41,2 % | Austrija | 95 | 23 | 24,2 % | Lenkija | 1 281 | 766 | 59,8 % | Portugalija | 16 | 4 | 25,0 % | Slovėnija | 38 | 25 | 65,8 % | Slovakija | 18 | 13 | 72,2 % | Suomija | 1 865 | 700 | 37,5 % | Švedija | 34 702 | 16 514 | 47,6 % | Jungtinė Karalystė | 57 | 31 | 54,4 % | Iš viso ES | 41 903 | 19 654 | 46,9 % | n.a.: netaikoma. Jungtinėje Karalystėje visų patikrintų kitoje valstybėje narėje registruotų transporto priemonių atveju (žr. 6 lentelę), reikalavimų neatitinkančių transporto priemonių ir transporto priemonių, kurių eismas draudžiamas, santykis visuomet didesnis nei atitinkamas Jungtinėje Karalystėje registruotų transporto priemonių santykis (atitinkamai 35,5 % ir 27,5 %). Esant santykinai dideliam patikrintų transporto priemonių skaičiui, ypač tai pasakytina apie Portugalijoje, Ispanijoje, Italijoje, Belgijoje, Čekijoje, Lenkijoje ir Prancūzijoje registruotas transporto priemones. 6 lentelė : Jungtinės Karalystės patikrintos transporto priemonės Registracijos valstybė | Patikrintos transporto priemonės | Reikalavimų neatitinkančios transporto priemonės | Reikalavimų neatitinkančių ir patikrintų transporto priemonių santykis | Transporto priemonės, kurių naudojimas draudžiamas | Transporto priemonių, kurių naudojimas draudžiamas ir patikrintų transporto priemonių santykis | Belgija | 699 | 521 | 74,5 % | 428 | 61,2 % | Čekija | 181 | 128 | 70,7 % | 105 | 58,0 % | Danija | 60 | 23 | 38,3 % | 22 | 36,7 % | Vokietija | 797 | 324 | 40,7 % | 287 | 36,0 % | Estija | 26 | 16 | 61,5 % | 10 | 38,5 % | Graikija | 34 | 29 | 85,3 % | 24 | 70,6 % | Ispanija | 476 | 405 | 85,1 % | 341 | 71,6 % | Prancūzija | 885 | 446 | 50,4 % | 398 | 45,0 % | Airija | 3 480 | 2 894 | 83,2 | 2.250 | 64,7 % | Italija | 448 | 355 | 79,2 % | 301 | 67,2 % | Kipras | 2 | 2 | 100 % | 2 | 100 % | Latvija | 18 | 11 | 61,1 % | 10 | 55,6 % | Lietuva | 87 | 59 | 67,8 % | 46 | 52,9 % | Liuksemburgas | 75 | 32 | 42,7 % | 29 | 38,7 % | Vengrija | 134 | 51 | 38,1 % | 46 | 34,3 % | Malta | 6 | 6 | 100 % | 6 | 100 % | Nyderlandai | 1 750 | 891 | 50,9 % | 712 | 40,7 % | Austrija | 172 | 70 | 40,7 % | 64 | 37,2 % | Lenkija | 397 | 258 | 65,0 % | 210 | 52,9 % | Portugalija | 193 | 172 | 89,1 % | 132 | 68,4 % | Slovėnija | 51 | 30 | 58,8 % | 25 | 49,0 % | Slovakija | 65 | 40 | 61,5 % | 33 | 50,8 % | Suomija | 0 | n.a. | n.a. | n.a. | n.a. % | Švedija | 17 | 11 | 64,7 % | 6 | 35,3 % | Jungtinė Karalystė |211 822 |75 151 |35,5 % |58 229 |27,5 % | |Iš viso ES |221 875 |81 925 |36,9 % |63 716 |28,7 % | |n.a.: netaikoma. 6. NUOBAUDŲ POBŪDIS Direktyvoje nuobaudų taikymo tvarka pagal nustatytus pažeidimus nenumatyta. Valstybės narės nustatė nuobaudas, kurios vairuotojo pilietybės, komercinės transporto priemonės registracijos šalies arba eksploatavimo pradžios datos atžvilgiu taikomos be diskriminavimo. Direktyvoje 2000/30/EB valdžios institucijai ar techninės būklės patikrinimą kelyje atliekančiam inspektoriui gali būti leista uždrausti naudoti transporto priemonę iki to laiko, kol bus pašalinti pastebėtieji pavojingi trūkumai, jei tampa aišku, kad komercinė transporto priemonė kelia rimtą grėsmę joje esantiems keleiviams arba kitiems eismo dalyviams. Apie ne vietiniam gyventojui priklausančios komercinės transporto priemonės rimtus trūkumus, ypač tuos dėl kurių buvo uždrausta ja naudotis, turi būti pranešta kompetentingoms registracijos valstybės narės valdžios institucijoms. Valstybės narės, kurioje ne vietiniam gyventojui priklausančioje komercinėje transporto priemonėje pastebėtas rimtas trūkumas, kompetentingos institucijos gali kreiptis į valstybės narės, kurioje transporto priemonė yra registruota arba eksploatuota, kompetentingas institucijas prašydamos pažeidėjui pritaikyti atitinkamas priemones, pavyzdžiui, atlikti papildomą transporto priemonės techninės būklės patikrinimą. 7. IŠVADOS 1. Daugelis valstybių narių tinkamai nesilaiko Direktyvoje 2000/30/EB nustatytų įpareigojimų teikti statistinius duomenis ir informaciją: - duomenis perdavė ne visos valstybės narės; - Perduoti duomenys nepakankami išsamūs, kad būtų galima tiksliai įvertinti Bendrijų politikos veiksmingumą kelių eismo saigos ir aplinkos apsaugos srityse. Komisija nuo šiol pradeda padarytų pažeidimų nagrinėjimo procedūras dėl Direktyvoje 2000/30/EB nustatytų įpareigojimų nevykdymo, kuriuos padarė valstybės narės neperduodamos ar perduodamos ne visus minėtoje direktyvoje reikalaujamus duomenis (Pažeidimai nuo 2007-2041 iki 2007-2045). 2. Direktyvoje pateikiamas atskiro techninės būklės patikrinimo keliuose ataskaitos pavyzdys. Atsižvelgiant į įgytą patirtį aišku, kad naudojantis tokia forma kaip ši, Komisijai elektroniniu būdu perduoti statistinius duomenis nėra paprasta. Kadangi direktyvoje statistinių duomenų perdavimo forma nenurodoma, valstybės narės informaciją perduoda labai įvairiomis formomis, o tai apsunkina rezultatų apibendrinimą. Būtų geriau, kad ateityje duomenys būtų perduodami tokia forma, kuri būtų tinkama kompiuterinei įrangai. Tam reikia nustatyti bendrą keitimosi duomenimis formą. Komisija, remdamasi per pirmuosius ataskaitinius metus įgyta patirtimi, galėtų pasiūlyti bendrą formą, kurią naudojant statistinius duomenis Komisijai būtų galima perduoti elektroniniu būdu. Nors direktyvoje reikalaujama, kad perduodami duomenys būtų pakankamai išsamūs (pagal kategorijas ir registracijos šalis suklasifikuotos transporto priemonės, išsamūs duomenys apie patikrintus dalykus pagal Direktyvos 2000/30/EB 1 priedą), reikalaujama informacija dažnai perduodama apibendrinta, o todėl išsamios analizės atlikti neįmanoma. Komisijos tarnybos galėtų sušaukti „Derinimo su technikos pažanga komiteto“, atsakingo už Direktyvos 2000/30/EB įgyvendinimą, posėdį, siekiant išspręsti valstybėms narėms iškilusias problemas kaupiant, kompiliuojant ir perduodant su techninės būklės patikrinimu kelyje susijusius statistinius duomenis, įskaitant galimus techninės būklės patikrinimo keliuose ataskaitos su tikrinamų dalykų sąrašu pavyzdžio, pateikiamo Direktyvos 2000/30/EB 1 priede, pakeitimus. Dideli valstybių narių transporto priemonių neatitikimo reikalavimams skirtumai gali būti paaiškinti analizuojant pateiktą informaciją. Paaiškinimo bus ieškoma kartu su valstybėmis narėmis. 3. Daug valstybių narių dažniausiai tikrina tik savo teritorijoje registruotas transporto priemones. Jų teritorijoje neregistruotų ir valstybių narių patikrintų transporto priemonių santykis labai skiriasi (žr. 2 lentelę). Valstybių narių dėmesį reikėtų atkreipti į tai, kad atliekamu jų teritorijoje neregistruotų transporto priemonių patikrinimu prisidedama prie plataus geriausios praktikos taikymo. Transporto priemonių nuo šiol turi būti tikrinama kiek įmanoma daugiau, atsižvelgiant į kelių eismo apimtis. [1] 1996 m. balandžio 29 d. Tarybos direktyva 96/26/EB dėl leidimo verstis krovinių ir keleivių vežėjo kelių transportu verslu ir diplomų, pažymėjimų bei kitų oficialių profesinę kvalifikaciją patvirtinančių dokumentų tarpusavio pripažinimo, skirto palengvinti šiems vežėjams naudojimąsi įsisteigimo laisve nacionalinio ir tarptautinio vežimo srityje;OL L 124, 1996 5 23, p. 0001 - [2] 1996 m. gruodžio 20 d. Tarybos direktyva 96/96/EB dėl valstybių narių įstatymų, reglamentuojančių motorinių transporto priemonių ir jų priekabų techninę apžiūrą, suderinimo; 0L L 046,1997 2 17, p.0001–0019. [3] 2000 m. birželio 6 d. Europos Parlamento ir Tarybos direktyva 2000/30/EB dėl Bendrijoje važinėjančių komercinių transporto priemonių techninio patikrinimo keliuose; 0L L 203,2000 8 10, p.0001–0008. [4] 2003 m. balandžio 3 d. Komisijos direktyva 2003/26/EB suderinanti su technikos pažanga Europos Parlamento ir Tarybos direktyvą 2000/30/EB dėl Bendrijoje važinėjančių komercinių transporto priemonių techninio patikrinimo keliuose; 0L L 090, 2003 4 8 ,p.0037–0040. [5] Agentūrų „ Vehicle and Operator Services Agency“ ir „ Highway Agency“ 2005 m. ir 2006 m. vykdytas tyrimas „ South East International Pilot“ . Iš šio bandomojo tyrimo matoma, kad 30,60 % ne Didžiajai Britanijai priklausančių sunkiasvorių transporto priemonių ir 42,79 % ne Didžiajai Britanijai priklausančių priekabų neatitinka reiklavimų, o iš Didžiajai Britanijai priklausančių sunkiasvorių transporto priemonių ir priekabų reikalavimų neatitinka atitinkamai 24,60 % ir 30,10 %.